నాయకులూ.. తప్పుడు సంకేతాలు ఇవ్వొద్దు: అసోచామ్న్యూఢిల్లీ, నవంబరు 13: ప్రైవేటు రంగంలోని ఉద్యోగాల్లో రిజర్వేషన్లు ప్రవేశ పెట్టేందుకు చేపట్టే ఎటువంటి చర్య అయినా దేశంలో పెట్టుబడుల వాతావరణానికి విఘాతంగా మారుతుందని అసోచాం హెచ్చరించింది. ఈ అంశంపై ప్రకటనలు చేసి పెట్టుబడిదారులకు ‘తప్పుడు సంకేతాలు’ పంపవద్దని రాజకీయ పార్టీలకు అసోచామ్ సెక్రటరీ జనరల్ డీఎస్ రావత్  విజ్ఞప్తి చేశారు. భారత ఆర్థిక వ్యవస్థ తిరిగి పుంజుకుంటున్న దశలో.. ప్రైవేటు రంగంలో రిజర్వేషన్లపై రాజకీయ ప్రకటనలు వృద్ధి రేటుకు శరాఘాతంగా మారతాయని అన్నారు. పెద్ద నోట్ల రద్దుతోపాటు జీఎస్టీ అమలుతో ఎదురైన సవాళ్లను ఇండస్ట్రీ ఇప్పటికే ఎదుర్కొని పోరాడుతోందని గుర్తు చేశారు. ప్రైవేటు రంగంలో కూడా ఎస్సీ, ఎస్టీలకు రిజర్వేషన్లు కల్పించాలంటూ పలు రాజకీయ పార్టీల నేతలు ఇటీవల ప్రకటనలు చేసిన నేపథ్యంలో అసోచామ్ వ్యాఖ్యలు ప్రాధాన్యం సంతరించుకున్నాయి. లోక్ జన్శక్తి పార్టీ అధినేత రాం విలాస్ పాశ్వాన్, కర్ణాటక సీఎం సిద్దరామయ్య ఇటీవల ప్రైవేటు రంగంలో రిజర్వేషన్లకు అనుకూలంగా వ్యాఖ్యలు చేసిన విషయం తెలిసిందే. ప్రభుత్వ, ప్రైవేటు రంగాల్లో లక్షలాది ఉద్యోగాలు సృష్టించడానికి వీలుగా ఆర్థిక ప్రగతి సాధించడంపై రాజకీయ పార్టీలు దృష్టి సారించాలని, అంతే తప్పితే, దేశ, విదేశీ పెట్టుబడిదారులకు తప్పుడు సంకేతాలు పంపవద్దని కోరారు. ప్రైవేటు రంగంలో ఇప్పటికే పెట్టుబడులకు కొరత ఉందని, వివిధ రంగాల్లో సామర్థ్యానికి 72-75 శాతానికి మించి పెట్టుబడులు రావడం లేదని తెలిపారు.
naayakuluu.. tappudu sanketaalu ivvoddu: asochamnidilly, navambaru 13: praivetu rangamlooni udyogaallo reservationlu pravesha pettenduku chepatte etuvanti charya aina desamlo pettubadula vaataavaranaaniki vighaatamgaa maarutundani asocham heccharinchindi. ee amsampai prakatanalu chesi pettubadidaarulaku ‘tappudu sanketaalu’ pampavaddani rajakeeya paarteelaku asocham secretery janaral ds ravat  vignapti chesaru. bhaarata aardhika vyavastha tirigi punjukuntunna dasalo.. praivetu rangamlo reservationlapy rajakeeya prakatanalu vruddhi retuku saraaghaatamgaa maarataayani annaru. pedda notla raddutopaatu gst amalutho eduraina savaallanu industry ippatike edurkoni poradutondani gurtu chesaru. praivetu rangamlo kuudaa essy, esteelaku reservationlu kalpinchaalantuu palu rajakeeya paarteela nethalu iteevala prakatanalu chesina nepathyamlo asocham vyaakhyalu praadhaanyam santarinchukunnaayi. lok jansakti party adhinetha raam vilas pashwan, karnaataka cm siddaramayya iteevala praivetu rangamlo reservationlaku anukuulamgaa vyaakhyalu chesina vishayam telisinde. prabhutva, praivetu rangaallo lakshalaadi udyogaalu srushtinchadaaniki veelugaa aardhika pragati saadhinchadampai rajakeeya paarteelu drushti saarinchaalani, anthe tappite, desha, videshee pettubadidaarulaku tappudu sanketaalu pampavaddani koraru. praivetu rangamlo ippatike pettubadulaku korata undani, vividha rangaallo saamarthyaaniki 72-75 saataaniki minchi pettubadulu ravadam ledani telipaaru.